་བརྩེ་བླ་བྲང་ནས་དང་། བཤད་གྲྭའི་སྤྱི་
གཉེར་གྱིས་གང་ཕུལ་དགོས་པ་དང་། གྲྭ་ཚང་སྤྱི་དཀོར་ནས་ཕུལ་སྲོལ་ཚང་
མ་ངས་ཤེས་ཤིང་ཡོད། ཡིན་ཡང་དུས་དབང་གིས་མང་ཆེ་བ་སྒྱུར་དགོས་རེད་
འདུག གང་ལྟར་ད་རེས་བཤད་གྲྭ་གནས་སྤོས་ཟིན་ཞིང་། སྒོ་དབྱེའི་མཛད་
སྒོ་ཚར་ཟིན་རྗེས་ཉེ་འཕྲལ་མཁྱེན་བརྩེ་རིན་པོ་ཆེས་སྒྲ་འཛིན་འཁོར་ཐག་
ནང་། འདི་སྐོར་ནན་ཏན་གསུངས་འདུག་པ་ལ་གཞིར་བཟུང་སྟེ་རྒན་ཁོག་
རང་གིས་ཐག་བཅད་པ་ལ། ༢༠༠༥ བོད་ཟླ་དང་པོ་ནས་བརྩམས་ཏེ་བཤད་
གྲྭའི་མཁན་པོ་རྒན་པ་ལ། ཧིན་སྒོར་སྟོང་ལྔ། མཁན་པོ་གཞོན་པ་རྣམས་ལ་
སྟོང་གཉིས་རེ། དགེ་བསྐོས་གཉིས། གྲྭ་གཉེར་གཉིས། འཛུགས་སྐྲུན་གཉེར་
པ་གཅིག་བཅས་ལ་སྟོང་རེ་རེ། ཟླ་བ་རེ་རེ་བཞིན་གྲྭ་ཚང་གི་སྤྱི་དཀོར་ནས་

ཕུལ་དགོས་ཤིང་དབྱར་དགུན་ལོ་ཕྱེད་ཀྱི་དཀོར་རྙེད་འགྱེད་སྐབས་སུ། སྟོན་
པའི་མདུན་དཀོར་ཕུད་གྲྭ་སྐལ་ལྔ་ལས་མི་ཉུང་བ་ཞིག་དང་། འདི་བརྟན་
བཞག་ནང་བརྩི་རྒྱུ། མཁན་པོ་རྒན་པ་ལ་གྲྭ་སྐལ་གསུམ། གཞོན་པ་ཚོར་གྲྭ་
སྐལ་གཉིས་རེ། དགེ་བསྐོས་གཉིས། གྲྭ་གཉེར་གཉིས། འཛུགས་གཉེར་གཅིག་
བཅས་ལ་གྲྭ་སྐལ་ཕྱེད་དང་གཉིས་རེ་ཕུལ་རྒྱུ་གཏན་ཁེལ་ཡིན། མཁན་པོ་
གཞོན་པ་ཚོ། འཛིན་གྲྭ་ལ་དཔེ་ཁྲིད་གནང་རྒྱུ་ཙམ་མིན་པར་རྒྱུན་དུ་གྲྭ་ཚང་
དམངས་དང་མཉམ་དུ་འཚོགས་ཕེབས་དགོས། རང་འོག་གི་འཛིན་གྲྭ་ཁོ་ན་
མིན་པར། ཚང་མ་ལ་གཟིགས་སྐྱོང་གནང་དགོས། ཤོག་ལྷེ་འདིའི་འདྲ་བཤུས་
གཅིག་རིན་པོ་ཆེའི་ཕྱག་ཏུ་ཕུལ་དགོས།
ཀུན་དབང་གིས།
༈ ཚོགས་པ་ཆེན་པོ་དང་། དྲག་ཞན་སྐྱ་སེར་མང་པོ་འཚོགས་པའི་
སྤྱན་སྔར་རྩོད་གྲྭ་བཤམས་ཏེ། དངོས་སུ་རྟགས་བསལ་བགྲོ་གླེང་མཛད་པ་
ན། ང་ཚོའི་བཤད་གྲྭ་འདིར་དེ་སྔར་ཕྱི་ནས་སྙན་གྲགས་ཡོད་པ་ཙམ་གྱིས་
ལྟད་མོ་ཆེ་བ་དང་ཉམས་མཚར་བ་ཅུང་ཟད་ཡོད་དགོས་རྒྱུ་ལ། དེ་འདྲ་

ཟིན་བྲིས་ཀྱི་ཚོམས།
ཞིག་བྱུང་སོང་ངམ། རྟགས་བསལ་གཏོང་མཁན་གྱིས་ཐོག་མར་དེ་ཙམ་གོ་
རྒྱུ་མེད་པའི་ཉབ་ཉོབ་སྦར་སྦུར་མང་པོ་ཞིག་བརྗོད་པ་ལ་ལྟད་མོ་གང་ཡང་
མེད་ཅིང། དམ་བཅའ་བས་ཀྱང་ལན་ཐད་ཀར་མེད་པའི་འགྲེལ་བཤད་འདྲ་
མང་པོ་རྒྱབ་པ། ཕྱི་རྒོལ་གྱིས་ཉན་ཚོད་ཀྱང་མེད་པ་འདུག དེ་དུས་ཆོས་དཔེ་
ཁྲིད་པ་མ་རེད་ལ་ཕྱི་རྒོལ་བ་སློབ་ཕྲུག་ཀྱང་མ་རེད། ཁྱེད་ཀྱིས་ཚིག་ཉུང་དོན་
འདུས་ཅན་གྱིས་ལན་ཐད་ཀར་བཏབ་དགོས། ཉབ་ཉོབ་མང་པོ་བཤད་པ་དང་
ལག་བརྡ་མཛུབ་མོ་མང་པོ་སོགས་ལ་མཛེས་པོ་མི་འདུག དམ་བཅའ་ཟིན་པ་
གཅིག་ལས་གཉིས་མི་དགོས་པ་རེད། ཕྱི་རྒོལ་གྱིས་ཀྱང་རྒོལ་བའི་དམ་བཅའི་
ཁས་བླངས་ལ་རང་གིས་རིགས་པ་གཏོང་རྒྱུ་ཡོད་ན་གཏོང་ཤོག་དང་། ཅིག་
ཤོས་རིགས་པ་གཏོང་བཞིན་པ་དེ་ཕར་རྦུད་པ་དང་དེ་དང་ཤུགས་ཚད་དགོས་
པ་ཅི་ཡོད། ཕྱི་རྒོལ་བ་མང་པོ་ཞིག་ཕུང་གསོག་བྱས་པ་དེ་མཛེས་པོ་མི་འདུག
རེས་མོས་ཀྱིས་གཏོང་ན་ཆོག་གི་རེད་བ། མི་མང་པོ་ཚོགས་པའི་དབུས་སུ་
གཏོང་ན་ལྟད་མོ་ལྟ་རྒྱུ་ཡོད་པ་ཞིག་རྩོད་དགོས་པ་རེད། མཆོད་བརྗོད་བཏོན་
ན། མཆོད་ཡར་ལྟ་བུ་ཤེས་ན་སྐད་གསང་མཐོན་པོས་མཆོད་ཡར་ཞེས་བརྗིད་
ཉམས་ཡོད་པ་ཞིག་བརྗོད་པ་དང་། རྒོལ་བའི་སྤོབས་པ་ཟིལ་གྱིས་གནོན་པ་
དང་། གཟི་བརྗིད་བཅོམ་ནུས་པ་ལྟ་བུ་ཞིག་གིས་འཕྲོས། ཐལ་བ་དྲག་པོ་
གཅིག་གཏོང་ན་མི་མང་གིས་ལྟད་མོ་མཐོང་རྒྱུ་ཡོད་པ་ལ་གད་མོ་ཤོར་བ་
ཞིག་ཡོང་གི་རེད། དེའི་འཕྲོས་ལ་རྩོད་པ་དང། ལན་ཐམས་ཅད་འཁྲུགས་

པོ་ཞིག་བྱུང་ན། མཛེས་པ་དང་ཡག་པ་ཡོང་གི་རེད། མི་མང་གིས་དོན་གང་
ཡང་ཤེས་ཀྱི་མ་རེད། ཁོང་ཚོའི་ངོར་རྩོད་པ་དྲག་པོ་དང་འཁྲུགས་པོར་བྱུང་
ན། མཚར་སྣང་བྱེད་ཀྱི་རེད་ལ་རྗེས་སོར་ཡང་སྟངས་ཀ་དང་ལད་མོ་བྱེད་ཀྱི་
འདུག དེས་ཀྱང་ང་ཚོའི་སྙན་གྲགས་དང་འབྲེལ་འཇོག་ཏུ་འགྲོ་ཡི་རེད། རེ་
རེ་རྩོད་པ་ཡི་ཁྲོམ་ཐོག་ཆོད་པ་ཞིག་བྱུང་ན་ཡག་པོ་འདུག རྗེས་མ་དེ་ལྟར་
ཡོང་བར་མཛད་ཤོག དམ་བཅའ་གཅིག་དང་ཕྱི་རྒོལ་བ་ཡང་རེ་གཉིས་ལས་
མ་མང་བ་ཞུ།
ས་རཱ་སློབ་གྲྭ་སོགས་གང་ནས་ཡིན་ཡང་རིགས་གནས་ཀྱི་དགེ་རྒན་
ཡག་པོ་ཞིག་གདན་དྲང་ཐུབ་ན་དེ་ལ་གླ་ཕོགས་འགྲོ་སོང་གང་དགོས་གནས་
སྐབས་ངས་གཏོང་ཆོག་གི་རེད། འོན་ཀྱང་གཏན་པོ་ཡོད་མ་རེད། རྗེས་སོར་དེ་
འདྲའི་འགྲོ་སོང་གང་འདྲ་གཏོང་དགོས་གྲོས་ཐག་བཅད་ན་དགའ། ཉེ་སྔོན་
གུང་སེང་གི་དུས་སྐབས་སུ་རང་མོས་ཀྱིས་འགྲོ་སོང་དང་ཐབས་ཤེས་སོ་སོ་
རང་གིས་བྱས་ཏེ་ས་རཱ་དང་ཝ་ཎ་གཙོས་བལ་ཡུལ་ཚུན་ལ་རིགས་གནས་
སྦྱོང་མི་ཕལ་ཆེར་སུམ་ཅུ་མ་ཟིན་ཙམ་བཤད་གྲྭའི་གྲྭ་པ་བྱུང་འདུག་པར་ཤིན་
ཏུ་རྗེས་སུ་ཡི་རངས། རྗེས་མར་དེ་འདྲ་མཛད་ནས་བྱོན་མ་དགོས་པར་བཤད་
གྲྭ་རང་ནས་ཅི་ནུས་སྦྱོང་ཆོག་པ་ཞིག་བྱུང་ན་ཞེས་ངས་སྔར་ནས་བསམ་
བཞིན་ཡོད། དཔེ་མཛོད་སྐོར་བའི་ཁང་པ་དེ་དེ་འདྲའི་ཆེད་དུ་དམིགས་ཏེ་
བཟོ་བཅུག་པ་ཡིན། འཛིན་གྲྭ་ཡང་སྡོམ་གསུམ་འཛིན་གྲྭ་དང་ལོ་རིམ་ཐོན་

ཟིན་བྲིས་ཀྱི་ཚོམས།
པ་ནས་ཕྱི་རྒྱལ་གྱི་སྐད་ཡིག་དང་རིག་གནས་གཞན་ཞོར་སྦྱོང་ཆོག་པའི་ལམ་
སྲོལ་དེ་ལ་བཟོ་བཅོས་མི་དགོས་ཤིང་། དེ་སྐོར་རང་མོས་ཀྱི་རྩོད་གྲྭ་ཟེར་བ་
དེ་མེད་ན་ཆོག་གི་རེད། དེའི་དུས་ཚོད་ཞོར་སྦྱོང་ལ་བསྣན་ཏེ། ཞོར་སྦྱོང་གི་
སྒྲིག་ལམ་དེ་ཙམ་སྡོམ་དགོས། གཙོ་བོ་འཛིན་གྲྭའི་ལོ་རིམ་ཐོན་ཟིན་པ་ཚོ་
དང་། མཁན་པོ་རྙིང་པ་ཚོས་ཞོར་དུ་སྦྱོང་རྒྱུ་བྱུང་ན་ཆོག་གི་རེད། དཔེ་ཆ་
སྦྱངས་རྙིང་པ་དང་། འཛིན་གྲྭ་ཐོན་པ་ཚོས་ཀྱང་སྦྱང་རྒྱུ་ཡིན། དཔེར་ན་ས་
སྐྱ་མཐོ་སློབ་ཀྱིས་དབྱིན་ཡིག་ཞོར་སྦྱོང་འཇོག་དགོས་པ་བྱུང་བ་སོགས་ལྟ་བུ་
རེད། ངས་ཀྱང་ཅི་ཡང་མ་ཤེས་པ་མ་ཡིན། སུམ་རྟགས། དག་ཡིག སྙན་ངག
སྒྲ་རིགས། སྡེབ་སྦྱོར། མིང་གི་མངོན་བརྗོད། སྐད་གཉིས་ཤན་སྦྱར། ཨང་རྩིས་
སོགས་ཞོར་སྦྱོང་བྱེད་མྱོང་ཞིང་ཅུང་ཟད་ཤེས་པ་དང་། ཕར་ལ་ཡང་ཅི་རིགས་
ཁྲིད་ཀྱང་མྱོང་། ཡིན་ཡང་བཞག་ནས་ལོ་གྲངས་ལྔ་བཅུའི་སྐོར་སོང་ཟིན་པ་
དང་། བློ་སོས་བྱེད་རྒྱུ་བྱུང་ན་རྐང་ནས་སྦྱོང་པ་འདྲ་བ་མེད། ཡིན་ཡང་ནང་
རིག་ལ་གནོད་པར་དོགས་ཏེ་དུད་འགྲོའི་གྲལ་དུ་འཁུམས་པ་ཡིན། དེ་ཚོ་
བཤད་པས་དགོས་པ་མི་འདུག མཁན་པོ་ཚོས་ལག་ཁྱེར་ཐོབ་པ་དང་བྱོན་
འདོད་མཛད་མི་འོས་པ་རེད། ཉུང་མཐར་ལོ་གསུམ་རིང་བཤད་ཁྲིད་མཛད་
དགོས་ཤིང་ཕྱི་རྒྱལ་ལའང་བླ་བསྐོས་ཀྱི་རྣམ་པས་ལོ་རེར་བྱོན་རྒྱུ་དང་། དེ་
རྗེས་བཤད་གྲྭའི་ནང་རིག་གནས་ཁྲིད་སྐྱོར་སོགས་དང་། རང་གིས་གང་ཤེས་
གང་འཇོན་གྱི་ལས་ཀ་མ་ཁུར་བར་རང་འདོད་རང་མོས་ཀྱི་བྱོན་ཚེ་ཁྱེད་ལ་

ཁྲེལ་དང་ངོ་ཚ་མེད་པ་མ་རེད་དམ། མཁན་པོ་རྒན་པ་འཇོན་ཐང་བྱུང་ན། ལོ་
གྲངས་བརྒྱད་དང་བཅུ་ཉུང་ཤོས་རེད། ཡར་མཐའ་ཚད་ཅི་ཡོད། ཚང་མས་ད་
ལྟ་དང་འབྱུང་འགྱུར་གང་ཡིན་རུང་བཤད་གྲྭ་འདི་ལ་ཤ་ཞེན་གྱི་ཐུགས་བསམ་
མ་བརྗེད་པ་མཛད་རོགས་ཞེས་ངས་ལག་པ་གཉིས་ཀས་ཐལ་མོ་སྤྱི་བོར་སྦྱར་
ཏེ་གསོལ་བ་ལན་གྲངས་མེད་འདེབས་རྒྱུ་ཡིན། རྒན་པོ་ལོ་གྱ་ལྔ་ཡིན།
མཁན་པོ་གཞོན་པ་བྱམས་པ་བསྟན་འཕེལ་ཁོང་གིས་བཤད་
གྲྭའི་དཔེ་མཛོད་ཀྱི་ཆེད་རང་ལུགས་གཙོ་བོའི་ཡིག་ཆ་དང་རིགས་གཞུང་
གི་ཆོས་དཔེའི་རིགས་འཚོལ་བསྡུ་མཛད་རྒྱུའི་འགན་བླངས་བྱུང་བར་དེ་
ལ་རང་སེམས་ཤིན་ཏུ་དགའ་པོ་བྱུང་། ཁྱེད་བཤད་གྲྭ་བ་འགན་ཡོད་མེད་
ཚང་མས་ཀྱང་ཁོང་ལ་རམ་འདེགས་དང་མིག་ལྟོས་མཛད་དགོས་ངེས་
ཡིན། ཁོང་ལ་དེའི་ཐབས་ཤེས་སློབ་སྟོན་འགྲོ་གྲོན་གང་དགོས་མཁྱེན་བརྩེ་
རིན་པོ་ཆེས་མཛད་ཀྱི་རེད། ཁྱེད་རྣམ་པས་ད་ལྟ་དང་མ་འོངས་པར་བཤད་
གྲྭའི་ཆེད་དུ་དེ་འདྲའི་ལས་དོན་སྒྲུབ་རྒྱུའི་འགན་ལེན་མཛད་མཁན་སུ་
ཡོད་དམ། ཡང་མཁན་ཆུང་ཁ་ཤས་བཤད་གྲྭའི་གུང་སེང་ཚེ་རྡོ་རྗེ་གདན་དུ་
ཕྱག་འབུམ་འཇོག་རྒྱུ་ཡིན་པས་དམིགས་ཁྲིད་དགོས་གསུངས། ངའི་རྩར་
བྱུང་། ཁོང་ཚོས་ཕྱག་དམིགས་ཙམ་ཡང་མ་མཁྱེན་ན་འཛིན་གྲྭ་ལ་དཔེ་ཁྲིད་
ཅི་གནང་བཞིན་ཡོད་ན་བསམ་བྱུང་། འཛིན་གྲྭ་ཕལ་ཆེ་བས་ཡིག་ཚད་ཀྱི་
ཆེད་རང་སྦྱོང་བསམ་བློ་འཁོར་ཞིང་འདུག ཁ་ཤས་ཀྱིས་དེ་ཚེ་ཟུར་སྦྱོང་གི་

ཟིན་བྲིས་ཀྱི་ཚོམས།
ཆེད་རིག་གནས་སློབ་སྦྱོང་གི་ཆ་རྐྱེན་བསམ་བློ་འཁོར་ཞིང་འདུག ཁོང་
རྣམས་དཔེ་ཆ་ཕར་ཁྲིད་མཁན་ཡིན་པས་ངོ་མ་བྱས་ན་དེ་ཚོ་དཔེ་མཚམ་འདྲ་
བཞུགས་ཏེ། རང་སྦྱོང་ཡག་པོ་མཛད་འོས་པ་ཞིག་མ་རེད་དམ་སྙམ། ཆོས་དཔེ་
ཁྲིད་དུས་སླ་ཆོས་དང་ཁོང་ཚོས་ཤེས་ཀྱི་མ་རེད་སྙམ་པའི་ངོས་འཛིན་གཏན་
ནས་མཛད་མི་རུང་། ཐམས་ཅད་ཀྱིས་མ་ཤེས་པ་མ་རེད། ཁ་ཤས་ཀྱིས་ཤེས་
ཀྱི་རེད། དེ་འདྲ་མཛད་པས་དགེ་རྒན་དེ་དང་གཞན་འདིས་དཔེ་ཁྲིད་ཡག་
པོ་ཤེས་ཀྱི་མི་འདུག་ཟེར་རྒྱུ་བྱུང་བ་རེད། ཕྱག་འབུམ་དང་སྔོན་འགྲོ་སོགས་
ནི་མི་སྐྱ་ཕོ་མོས་སྒྲིབ་བྱང་བྱ་སྲོལ་ཞིག་མ་རེད་དམ། ངས་ཀྱང་གཞོན་དུས་
དེ་འདྲ་མང་པོ་བྱས་མྱོང་ཞིང་། ཡིན་ཡང་ང་ཚོ་ནང་པའི་སྒྲིབ་སྦྱོང་གཙོ་བོ་
ལུས་ཀྱི་དཀའ་ཐུབ་རེད་དམ། ཚང་མ་མཁྱེན་ནམ། ད་རྒན་གོག་ཁ་མང་སྟེ་
མང་པོ་བཤད་ཤོར། བཟོད་པ་གསོལ། ངས་དུས་རྒྱུན་རི་བྱེས་གང་གནས་
ཀྱང་བཤད་གྲྭ་འདི་སེམས་ལ་འཁོར་ཏེ། ཕྱི་ནང་གོང་འོག་གནས་ཚུལ་ཕལ་
ཆེར་འདྲི་བརྩད་དངོས་སམ་ཁ་པར་ཐོག་ནས་བྱ་ཞིང་ཡོད། གཉེར་པའི་
སྐོར་དང་། མ་བྱན། ཞལ་ལག་ཡག་སྡུག གྲྭ་ཚང་ཚིམ་དང་མ་ཚིམ་སོགས་
ཚང་མ་དངོས་སུ་ང་རང་འགྲོ་ནུས་དུས་འགྲོ་ནས་དང་། ད་ལྟ་འགྲོ་སྡོད་མི་
ནུས་པར་གྱུར་ཚེའང་། དངོས་སུ་འབྲེལ་ཡོད་ལ་དྲི་བ་དང་ཁ་པར་ཐོག་ནས་
རྩད་གཅོད་བྱ་ཞིང་ཡོད། ད་ལྟ་ང་ལངས་འདུག་མི་ནུས་པ་འདི་འདྲ་གྱུར་
དུས་སུའང་ཕྱི་རྒྱལ་ལ་སྡོད་ནས་ཉིན་མཚན་ཀུན་ཏུ་མི་དང་འབྲེལ་བའི་

སྐོར་བྲེལ་ཟིང་བྱ་དགོས་པའང་དེ་སྔར་གྱི་འཚོ་རྟེན་དང་། འཛུགས་སྐྲུན་གྱི་
ཆེད་དུ་ཐེ་ཝན་སྒོར་འབུམ་ཉིས་བརྒྱ་དང་བཅུ་བདུན་བླངས་ཟིན་པ་དེ་ཅུང་
ཟད་ཕར་འཕྲོད་ཐབས་ཀྱི་སྒོར་གཅིག་དང་བཅུ་ནས་ཡར་གསོག་སྟེ་བསྡད་
ཡོད། ཁྱེད་རྣམ་པས་དེའང་མཁྱེན་དགོས། མཁན་པོ་གཞོན་པ་ཚང་མས་ད་
རེས་དམིགས་བསལ་ཅན་གྱི་དུས་སྐབས་སུ་མཁན་པོའི་མཚན་ཐོབ་ཅན་གྱི་
ཕྱག་ཁྱེར་ཐོབ་སོང་བར། རྒན་གོག་གིས་སྙིང་ཐག་པ་ནས་རྗེས་སུ་ཡི་རང་བྱ་
ཞིང་ཡོད། ཡིན་ཡང་ཁ་ཤས་ལ་ད་རེས་མཛད་སྒོའི་དུས་སྐབས་དང་འབྲེལ་
བའི་ཡིག་དེབ་རེ་རྩོམ་ཤོག་ཅེས་མངགས་ཀྱང་གོ་ཐོས་མཛད་མ་བྱུང་། ཁ་
ཤས་ཀྱིས་ནི་སྔོན་མ་ནས་རྩོམ་ཡིག་མང་པོ་བྲིས་ཤིང་སྤེལ་བ་དང་ང་ལའང་
སྤྲད་བྱུང་། དེ་ཚོར་ངས་དཔྱད་ཚེ་ཁ་ཤས་ཚིག་ཉོབ་པོ་དང་། མང་དྲག་པའི་
སྐྱོན་དང་། ཁ་ཤས་ནི་རང་འདོད་ཆེ་བའི་རྣམ་པ་འདྲའང་མཐོང་ལ། ཁ་ཤས་
ནི་ཚིག་རྒྱན་སྦྱར་སྟངས་དེ་ཙམ་མ་ལེགས་པས་གོ་དཀའ་བའི་རྣམ་པ་འདྲ་ཅི་
རིགས་འདུག་ལ། ཡང་ཁ་ཤས་ནི་གཏིང་ནས་གཞུང་ལ་གོ་རིག་ཡག་པོ་ཡོད་
སྟབས་རྩོམ་རིགས་ཡང་ཤིན་ཏུ་ལེགས་ཤིང་། ཚིག་རྒྱན་གང་འདྲ་སྦྱར་ཡང་
མཁས་པས་གོ་རྒྱུ་དང་གཟིགས་རྒྱུ་ཡོད་པ། ཚིག་སྙན་ཞིང་ཀློག་བདེ་པོ། རྒྱས་
བསྡུས་འཚམ་པ་སོགས་དེ་འདྲ་ཡང་མཐོང་བྱུང་། དེ་ཚོ་སྤྱིར་བཏང་བཤད་པ་
ཡིན། སྤྱི་ནས་བལྟས་པ་ན་ཕྱི་རྒྱལ་གྱི་ལུགས་སྲོལ་ལ་འཛིན་གྲྭའི་དགེ་རྒན་
འདམ་དགོས་ཚེ་ཐོག་མར་འདམ་གཞིའི་འདེམ་རྒྱུ་དེ་ཚོ་ལ་རྩོམ་དེབ་རེ་འབྲི་

ཟིན་བྲིས་ཀྱི་ཚོམས།
བཅུག་ནས། དེ་ཡར་བླངས་རྗེས་དཔྱད་ཞིབ་ཟིན་པ་ན་ག་ལེར་འདེམས་རྒྱུའི་
སྲོལ་འདུག རྩོམ་ཡིག་འབྲི་རྒྱུའི་དུས་ཚོད་ལོ་རེ་ཙམ་མམ་ཟླ་བ་ཁ་ཤས་རེ་
འདུག འདི་ཚོ་ཡང་ང་ཚོས་ཤེས་དགོས་ངེས་རེད་བསམ། ང་ཚོའི་འཛིན་གྲྭ་
སྐྱོང་སྟེ་ཁྲིད་ཤེས་པ་དེ་སྔར་དཀོན་སྟབས་ང་རང་གཙོས་ཕྱོགས་ཙམ་ལྟས་
ཏེ། ཚིག་འགྲེལ་འདྲ་ཐབས་ཆག་ཤེས་མི་འདུག་ན། དེའང་སྐྱོར་དཔོན་དང་
འཛིན་གྲྭའི་དགེ་རྒན་ཡིན་ཟེར་བཞག་པའང་མང་པོ་རེད་སོང་། དེ་འདྲའི་
རྐྱེན་གྱིས་ཕྱིས་སུ་ལོ་ལྟར་དགེ་རྒན་འགའ་རེས་དཔེ་ཆ་ཡག་པོ་ཁྲིད་མི་ཤེས་
འདུག་ཟེར་བ་དང་། འདི་འདྲའི་ནང་ངའི་བློ་སྐྱེད་འཕེལ་བ་མི་འདྲ་བས་སྡད་
མོས་མི་འདུག་ཟེར་བའང་འགའ་རེ་འདུག ད་ལྟ་ང་ཆོའི་བཤད་གྲྭ་ཡར་རྒྱས་
འགྲོ་བཞིན་པ་རེད། དེ་དང་བསྟུན་ཏེ་འཛིན་གྲྭ་སྐྱོང་མཁན་ཡིན་ཚེ་ཁྱེད་རང་
སྔར་ལངས་ཕྱི་ཉལ་གྱིས་བརྩོན་འགྲུས་དགོས་པ་རེད། གཞུང་གཅིག་རང་།
ཉིན་རེར་ཚིག་བཞི་ཁ་ཤས་རེ་ཁྲིད། ད་དུང་ང་དཔེ་ལྟ་དགོས་ཤིང་ཡོད་ཟེར་
ནས་སྔ་ཕྱི་འཚོགས་སུ་མ་ཕྱིན་ནས་གཉིད་ཉལ་བ་དང་བཟའ་བཏུང་ཞིམ་པོ་
སོགས་བྱས་ནས་བསྡད་ན་ངོའང་ཚ་གི་མ་རེད་དམ། གཞུང་གཅིག་རང་ཁྲིད་
པ་ཡིན་ནའང་། དེ་དང་འབྲེལ་ཡོད་ཀྱི་ཡིག་ཆ་མང་པོ་ཀློག་ལྟས་དགོས་པ་
དང་། ཁྱེད་རང་གི་བློ་སྐྱེད་གོང་འཕེལ་མུ་མཐུད་མ་གཏོང་ན་སློབ་ཕྲུག་ཚོའི་
བློ་སྐྱེད་གོང་འཕེལ་ཡོང་ཐབས་ཡོད་མ་རེད། མ་ཤེས་ན་ས་གནས་མ་བཀག་
ན་དགའ་འོངས། ཡང་བསྐྱར་ནན་ཏན་ཞུ་རྒྱུར། རིག་གནས་དགེ་རྒན་ཤེས་

ཡོན་དང་ལྷག་བསམ་ཡོད་པ་གཅིག་གམ་གཉིས་སོགས་གདན་ལོན་ཐབས་
མཛད་དགོས། དེ་ཡི་གླ་ཕོགས་དང་གཞན་འགྲོ་གྲོན་ལ་མ་ལྟ། ལོ་གཅིག་
གམ་གཉིས་གསུམ་ཐ་མ་ཟླ་བ་དྲུག་ཙམ་གང་ཐུབ་མཛད་གལ་ཆེ། གཙོ་བོ་
བཤད་གྲྭ་བ་རྙིང་པ་ཚོའི་སྦྱོང་ཡུལ་དང་ཞོར་དུ་བཤད་གྲྭ་བའི་འཛིན་གྲྭ་
གོང་མ་ཚོའི་ཞོར་སྦྱོང་བྱ་ཡུལ་བཅས་ཕན་ཐོགས་ཡོང་གི་རེད། ངས་བཤད་
གྲྭ་གསར་པའི་རྟེན་གཞི་འཛུགས་སྐྲུན་ཐོག་མའི་སྐབས་ནས་ས་རཱ་སློབ་གྲྭའི་
རིག་གནས་སྦྱོང་གྲྭ་དེ་འདྲ་བ་གཅིག་འདིར་འཛུགས་ཐུབ་དགོས་བསམ་པའི་
འཆར་གཞི་ལྟར་དཔེ་མཛོད་ཁང་ཆེན་ཐོག་འོག་གསུམ་ཅན་འདི་ཁ་འཆོས་
བྱས་པ་ལ། ཐོག་བརྩེགས་བཞི་པ་གཟིམས་ཤག་འདི་དེའི་ཞོར་དུ་བསྐྲུན་པ་
རེད། མཁྱེན་བརྩེ་རིན་པོ་ཆེའི་དགོངས་བཞེད་ཀྱང་དེ་རེད། དེ་གྲུབ་ན་འཛམ་
བུའི་གླིང་གི་རིག་གནས་ཚོལ་བསྡུ་འོང་གི་རེད། འདི་འགྲུབ་པའི་ཐབས་གང་
དྲག་གྲོས་བསྡུར་དང་ཐག་གཅོད་གནང་རྒྱུ་དེ་ཁྱེད་རྣམ་པའི་ལས་འགན་
ཞིག་རེད། ང་ཚོའི་འཛིན་སློབ་རྙིང་པ་བློ་བཟ